**Normering til årets hygiejnepris**

Jeg vil gerne nominere Silkeborg Kommunes hygiejneorganisation til årets hygiejnepris. Det vil jeg, fordi Silkeborg Kommune har valgt at satse stort på god hygiejne og ønsker at skabe de bedst mulige betingelser for god hygiejne for byens 90.000 indbyggere, 7500 kommunale medarbejdere og for de kommunale arbejdspladser.

Det gør vi ved at gøre følgende:

* Vi har udarbejdet en hygiejnepolitik. I hygiejnepolitikken er der 6 indsatsområder, som hele kommunen arbejder ud fra
* Vi har etableret en hygiejneorganisation, som har deltagelse af en hygiejnekoordinator fra alle afdelinger i kommunen. Det betyder, at vi kan målrette indsatserne til børn, forældre, ansatte, pårørende og borgere. Og ikke mindst betyder det, at vi samarbejder, vi har fælles mål og vi bruger hinandens erfaringer aktivt til at sikre en endnu bedre hygiejne for alle
* Vi har ansat en kommunal hygiejnekonsulent, som skal sikre driften af hygiejneorganisationen og som binder alle ender sammen
* Hver afdeling har organiseret sig. Det betyder fx, at hygiejnekoordinatoren i Handicap- og Psykiatri arbejder tæt sammen med 3 arbejdsgrupper, som hver især har fokus på bestemte målgrupper. Sundhed- og Omsorg har valgt at frikøbe en hygiejnekoordinatoren en gad om ugen til hygiejne og Teknik- og Miljø har valgt at udpege 3 hygiejnekoordinatorer, da deres tre sektioner har hver sin matrikel. Jo, der er virkelig fokus på at sikre, at vi får budskabet ud til alle
* Vi har iværksat kompetenceudvikling af hygiejnekoordinatorer og nøglepersoner
* Der er lavet en hjemmeside målrettet borgere <http://hygiejne.silkeborgkommune.dk>
* Der er lavet en hjemmeside målrettet medarbejdere, som kun vi har adgang til
* Hygiejneorganisationen har fået et fast årligt budget
* Ikke mindst er der 12 hygiejnekoordinatorer, som er engagerede og som målrettet arbejder med at sikre en god hygiejne for alle.